Κανονισμός (ΕΚ) αριθ. 188/2001 της Επιτροπής

της 30ής Ιανουαρίου 2001

για τροποποίηση του κανονισμού (ΕΚ) αριθ. 1524/98 όσον αφορά τις λεπτομέρειες εφαρμογής σχετικά με τα ειδικά μέτρα τα οποία ελήφθησαν υπέρ των γαλλικών υπερποντίων διαμερισμάτων στους τομείς των οπωροκηπευτικών, των φυτών και ανθέων και τον καθορισμό του προβλεπόμενου για το έτος 2001 ισοζυγίου εφοδιασμού

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3763/91 του Συμβουλίου, της 16ης Δεκεμβρίου 1991, σχετικά με ειδικά μέτρα που αφορούν ορισμένα γεωργικά προϊόντα, υπέρ των γαλλικών υπερπόντιων διαμερισμάτων(1), όπως τροποποιήθηκε τελευταία από τον κανονισμό (ΕΚ) αριθ. 1257/1999(2), και ιδίως το άρθρο 2 παράγραφος 6,

Εκτιμώντας τα ακόλουθα:

(1) Οι κοινές λεπτομέρειες εφαρμογής του ειδικού καθεστώτος εφοδιασμού των γαλλικών υπερπόντιων διαμερισμάτων (ΓΥΔ) με ορισμένα γεωργικά προϊόντα καθορίζονται με τον κανονισμό (ΕΟΚ) αριθ. 131/92 της Επιτροπής(3), όπως τροποποιήθηκε τελευταία από τον κανονισμό (ΕΚ) αριθ. 1736/96(4), και οι συμπληρωματικές λεπτομέρειες εφαρμογής του καθεστώτος εφοδιασμού με μεταποιημένα οπωροκηπευτικά, καθώς και το ισοζύγιο προβλέψεων με το οποίο καθορίζονται οι ποσότητες που δύνανται να απολαύουν του καθεστώτος για την περίοδο από 1ης Ιανουαρίου έως 31 Δεκεμβρίου 2000, αποφασίζονται με τον κανονισμό (ΕΚ) αριθ. 1524/98 της Επιτροπής(5), όπως τροποποιήθηκε τελευταία από τον κανονισμό (ΕΚ) αριθ. 2683/1999(6).

(2) Οι ποσότητες προϊόντων οι οποίες τυγχάνουν του ειδικού καθεστώτος εφοδιασμού καθορίζονται στο πλαίσιο των κατά πρόβλεψη ισολογισμών που καταρτίζονται σε τακτά χρονικά διαστήματα και αναθεωρούνται συναρτήσει των βασικών αναγκών των αγορών και λαμβάνοντας υπόψη τις τοπικές παραγωγές και τα παραδοσιακά ρεύματα συναλλαγών, καθώς και τις ανάγκες της αγοράς των ΓΥΔ για το 2001, γεγονός που οδηγεί στην κατάρτιση ενός κατά ισοζυγίου προβλέψεων σύμφωνα με το παράρτημα.

(3) Ο παρών κανονισμός θα τεθεί σε ισχύ μετά τη λήξη της προθεσμίας που τάσσεται για την υποβολή των αιτήσεων πιστοποιητικών εντός του Ιανουαρίου 2001. Προκειμένου να αποφευχθεί διακοπή του εφοδιασμού των ΥΓΔ, θα πρέπει να προβλεφθεί παρέκκλιση από το άρθρο 3 παράγραφοι 2 και 3 του κανονισμού (ΕΚ) αριθ. 1524/98 και να επιτραπεί, για τον μήνα αυτόν και μόνο, η υποβολή των αιτήσεων πιστοποιητικών στο διάστημα των 5 εργασίμων ημερών που ακολουθεί την έναρξη ισχύος του παρόντος κανονισμού, και να καθορισθεί ως προθεσμία για την έκδοση των πιστοποιητικών το διάστημα των 10 εργασίμων ημερών που ακολουθεί την έναρξη ισχύος του παρόντος κανονισμού.

(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης μεταποιημένων προϊόντων με βάση τα οπωροκηπευτικά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το μέρος Α του παραρτήματος Ι του κανονισμού (ΕΚ) αριθ. 1524/98 αντικαθίσταται από το παράρτημα του παρόντος κανονισμού.

Άρθρο 2

1. Κατά παρέκκλιση του άρθρου 3 παράγραφος 2, για τον Ιανουάριο 2001, υποβάλλονται στην αρμόδια αρχή οι αιτήσεις πιστοποιητικών εντός 5 εργασίμων ημερών μετά την έναρξη ισχύος του παρόντος κανονισμού.

2. Κατά παρέκκλιση του άρθρου 3 παράγραφος 3, του κανονισμού (ΕΚ) αριθ. 1524/98, για τον Ιανουάριο 2001, τα πιστοποιητικά εκδίδονται εντός 10 εργασίμων ημερών μετά την έναρξη ισχύος του παρόντος κανονισμού.

Άρθρο 3

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 2001.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Ιανουαρίου 2001.

Για την Επιτροπή

Franz Fischler

Μέλος της Επιτροπής

(1) ΕΕ L 356 της 24.12.1991, σ. 1.

(2) ΕΕ L 160 της 26.6.1999, σ. 80.

(3) ΕΕ L 15 της 22.1.1992, σ. 13.

(4) ΕΕ L 225 της 6.9.1996, σ. 3.

(5) ΕΕ L 201 της 17.7.1998, σ. 29.

(6) ΕΕ L 326 της 18.12.1999, σ. 22.

ΠΑΡΑΡΤΗΜΑ

"Μέρος Α: Ισοζύγιο προβλέψεων εφοδιασμού των ΓΥΔ με προϊόντα του τομέα των μεταποιημένων οπωροκηπευτικών για το έτος 2001

>ΘΕΣΗ ΠΙΝΑΚΑ>"